ระเบียบกรมการประกันภัยระเบียบกรมการประกันภัยว่าด้วยการเบิกจ่ายการเก็บรักษา และการจัดการกองทุนเพื่อบริหารงานของกองทุนทดแทนผู้ประสบภัยจากรถพ.ศ. ๒๕๓๕ อาศัยอำนาจตามความในมาตรา ๓๔แห่งพระราชบัญญัติคุ้มครองผู้ประสบภัยจากรถ พ.ศ. ๒๕๓๕รัฐมนตรีว่าการกระทรวงพาณิชย์ โดยความเห็นชอบของกระทรวงการคลังกำหนดระเบียบว่าด้วยการเบิกจ่ายการเก็บรักษา และการจัดการกองทุนเพื่อบริหารงานของกองทุนทดแทนผู้ประสบภัยจากรถไว้ดังต่อไปนี้ข้อ ๑ ระเบียบนี้เรียกว่า ระเบียบว่าด้วยการเบิกจ่ายการเก็บรักษา และการจัดการกองทุนเพื่อบริหารงานกองทุนทดแทนผู้ประสบภัยจากรถ พ.ศ.๒๕๓๕ข้อ ๒[๑] ระเบียบนี้ให้ใช้บังคับตั้งแต่วันที่ ๖ตุลาคม พ.ศ. ๒๕๓๕ เป็นต้นไปข้อ ๓ ในระเบียบนี้กองทุน หมายความว่ากองทุนทดแทนผู้ประสบภัยนายทะเบียนหมายความว่า อธิบดีกรมการประกันภัยหรือผู้ซึ่งอธิบดีกรมการประกันภัยมอบหมายโดยประกาศในราชกิจจานุเบกษาสำนักงาน หมายความว่าสำนักงานกองทุนทดแทนผู้ประสบภัยกรมการประกันภัยและหมายความรวมถึงสำนักงานกองทุนทดแทนผู้ประสบภัยจังหวัดบริษัท หมายความว่าบริษัทตามกฎหมายว่าด้วยการประกันวินาศภัยที่ได้รับอนุญาตให้ประกอบกิจการประเภทประกันภัยรถอธิบดี หมายความว่าอธิบดีกรมการประกันภัยข้อ ๔ให้อธิบดีกรมการประกันภัยเป็นผู้รักษาตามระเบียบนี้หมวดที่๑ข้อความทั่วไป ข้อ ๕กองทุนนี้มีวัตถุประสงค์เพื่อจ่ายเป็นค่าเสียหายเบื้องต้นให้แก่ผู้ประสบภัยจากรถเมื่อมีกรณีตามมาตรา๒๓ และจ่ายเป็นค่าใช้จ่ายอื่นในการดำเนินการตามพระราชบัญญัติคุ้มครองผู้ประสบภัยจากรถพ.ศ. ๒๕๓๕ข้อ ๖กองทุนประกอบด้วยเงินหรือทรัพย์สินตามมาตรา ๓๓แห่งพระราชบัญญัติคุ้มครองผู้ประสบภัยจากรถ พ.ศ. ๒๕๓๕(๑) เงินทุนประเดิมที่รัฐบาลจัดสรรให้(๒)เงินที่บริษัทจ่ายสมทบตามหลักเกณฑ์ที่กำหนดตามมาตรา ๓๖(๓)เงินอุดหนุนที่รัฐบาลจัดสรรให้จากงบประมาณรายจ่ายประจำปี(๔) เงินหรือทรัพย์สินที่ได้มาตามมาตรา ๒๘ มาตรา๓๐ มาตรา ๓๑ หรือมาตรา ๓๒(๕) เงินหรือทรัพย์สินที่มีผู้อุทิศให้(๖) ดอกผลของเงินกองทุน(๗) เงินที่ได้จากการขายทรัพย์สินที่ได้มาตาม (๔)และ (๕)(๘) เงินรายได้อื่น ๆหมวดที่๒การรับเงิน ข้อ ๗ การรับเงินเข้ากองทุนให้รับได้โดยวิธีอย่างใดอย่างหนึ่ง ต่อไปนี้(๑) รับเป็นเงินสด หรือเช็ค หรือดร๊าฟ(๒)โดยทางธนาคารตามวิธีการที่กรมการประกันภัยกำหนดข้อ ๘เช็คที่จะรับทุกกรณีต้องมีลักษณะและเงื่อนไข ดังนี้(๑)สั่งจ่ายแก่กองทุนทดแทนผู้ประสบภัยและต้องมิใช่เช็คโอนสลักหลัง(๒) มีรายการครบถ้วนตามมาตรา ๙๘๘แห่งประมวลกฎหมายแพ่งและพาณิชย์และห้ามมิให้รับเช็คลงวันที่ล่วงหน้า(๓)เป็นเช็คของบุคคลหรือนิติบุคคลที่เข้ามาผูกพันกับการจ่ายเงินแก่สำนักงานโดยตรงเท่านั้น(๔) เป็นเช็คที่เรียกเก็บเงินได้ ณธนาคารในท้องที่ที่สำนักงานซึ่งระบุเป็นผู้รับเงินตามเช็คตั้งอยู่เท่านั้น(๕)เป็นเช็คขีดคร่อมสั่งจ่ายเงินแก่กรมการประกันภัย และขีดฆ่าคำว่า ผู้ถือข้อ ๙ให้สำนักงานเบิกเงินทุนประเดิมที่รัฐบาลจัดสรรให้ และเงินอุดหนุนที่รัฐบาลจัดสรรให้จากงบประมาณรายจ่ายประจำปีตามมาตรา ๓๓ (๑) และ (๓) แห่งพระราชบัญญัติคุ้มครองผู้ประสบภัยจากรถ พ.ศ. ๒๕๓๕ตามเงินประจำงวดที่ได้รับแต่ละปี เพื่อดำเนินการตามวัตถุประสงค์ของกองทุนการเรียกเก็บเงินสมทบจากบริษัท ตามมาตรา ๓๓ (๒)แห่งพระราชบัญญัติคุ้มครองผู้ประสบภัยจากรถ พ.ศ. ๒๕๓๕ให้เป็นไปตามหลักเกณฑ์และวิธีการที่กำหนดในกฎกระทรวงสำหรับการรับเงินอื่น ๆ ตามมาตรา ๓๓ (๔) (๕) (๖)(๗) และ (๘) ให้เป็นไปตามแบบและวิธีการที่อธิบดีกำหนดหมวดที่๓การจ่ายเงิน ข้อ ๑๐การจ่ายเงินกองทุนให้จ่ายได้ในกรณีต่อไปนี้(๑)จ่ายเป็นค่าเสียหายเบื้องต้นแก่ผู้ประสบภัยตามมาตรา ๒๓แห่งพระราชบัญญัติคุ้มครองผู้ประสบภัยจากรถ พ.ศ. ๒๕๓๕(๒)จ่ายเป็นค่าใช้จ่ายอื่นในการดำเนินการตามพระราชบัญญัติคุ้มครองผู้ประสบภัยจากรถพ.ศ. ๒๕๓๕การจ่ายเงินกองทุนตาม (๑)ให้เป็นไปตามหลักเกณฑ์และวิธีการที่กำหนดในกฎกระทรวงข้อ ๑๑ การจ่ายเงินให้จ่ายจากบัญชี เงินกองทุนทดแทนผู้ประสบภัยบัญชีที่ ๑ หรือบัญชี เงินกองทุนทดแทนผู้ประสบภัยบัญชีที่ ๒ หรือบัญชี เงินกองทุนทดแทนผู้ประสบภัยจังหวัด....บัญชีที่ ๒ โดยผู้มีอำนาจสั่งจ่ายตามข้อ ๑๖ข้อ ๑๒ การจ่ายเงินตามข้อ ๑๐ให้อธิบดีหรือผู้ที่ได้รับมอบหมายเป็นผู้มีอำนาจอนุมัติจำนวนเงินที่จะสั่งจ่ายข้อ ๑๓การจ่ายเงินค่าเสียหายเบื้องต้นให้แก่ผู้ประสบภัยตามระเบียบนี้ให้จ่ายเป็นเงินสดหรือเช็ค หรือนำเข้าบัญชีโรงพยาบาลหรือสถานพยาบาลข้อ ๑๔ การเขียนเช็คสั่งจ่ายเงินให้เขียนเช็คสั่งจ่ายในนามผู้มีสิทธิรับเงินตามแต่ละกรณีที่กำหนดในข้อ ๑๐และขีดฆ่าคำว่า ผู้ถือ ออกข้อ ๑๕การสั่งจ่ายเงินกองทุนทดแทนผู้ประสบภัยให้กระทำ ดังนี้(๑) การจ่ายเงินจากบัญชี เงินกองทุนทดแทนผู้ประสบภัยบัญชีที่ ๑ จะทำได้แต่เฉพาะเพื่อนำเข้าบัญชี เงินกองทุนทดแทนผู้ประสบภัยบัญชีที่ ๒ หรือ เงินกองทุนทดแทนผู้ประสบภัยจังหวัด....บัญชีที่ ๑ เท่านั้น(๒) การจ่ายเงินจากบัญชี เงินกองทุนทดแทนผู้ประสบภัยจังหวัด...บัญชีที่ ๑จะทำได้แต่เฉพาะเพื่อนำเข้าบัญชี เงินกองทุนทดแทนผู้ประสบภัยจังหวัด.....บัญชีที่ ๒ เท่านั้น(๓) การจ่ายเงินจากบัญชี เงินกองทุนทดแทนผู้ประสบภัยจังหวัด....บัญชีที่ ๓จะทำได้แต่เฉพาะเพื่อนำเข้าบัญชี เงินกองทุนทดแทนผู้ประสบภัยบัญชีที่ ๑ เท่านั้นข้อ ๑๖การสั่งจ่ายเงินกองทุนให้บุคคลต่อไปนี้เป็นผู้มีอำนาจสั่งจ่าย(๑) การสั่งจ่ายเงินจากบัญชี เงินกองทุนทดแทนผู้ประสบภัยบัญชีที่ ๑ ต้องมีผู้ลงลายมือชื่อในเช็คร่วมกันสองฝ่ายฝ่ายละ ๑ คน คือ อธิบดีหรือรองอธิบดีฝ่ายหนึ่งกับผู้ที่อธิบดีมอบหมายซึ่งต้องเป็นข้าราชการพลเรือนสามัญดำรงตำแหน่งไม่ต่ำกว่าระดับ ๖ อีกฝ่ายหนึ่ง(๒) การสั่งจ่ายเงินจากบัญชี เงินกองทุนทดแทนผู้ประสบภัยบัญชีที่ ๒ ให้อธิบดีกำหนดให้มีผู้ลงลายมือชื่อในเช็ค ๒ คนซึ่งต้องเป็นข้าราชการพลเรือนสามัญดำรงตำแหน่งไม่ต่ำกว่าระดับ ๖(๓) การสั่งจ่ายเงินจากบัญชี เงินกองทุนทดแทนผู้ประสบภัยจังหวัด....บัญชีที่ ๒ ต้องมีผู้ลงลายมือชื่อในเช็คร่วมกัน ๒ ฝ่ายฝ่ายละ ๑ คน คือ นายทะเบียน หรือผู้ซึ่งนายทะเบียนมอบหมาย ฝ่ายหนึ่งกับข้าราชการพลเรือนสามัญซึ่งดำรงตำแหน่งไม่ต่ำกว่าระดับ ๓ อีกฝ่ายหนึ่งหมวดที่๔การเก็บรักษาเงิน ข้อ ๑๗ ให้กรมการประกันภัยเปิดบัญชีเงินฝากกับธนาคารที่เป็นรัฐวิสาหกิจหรือธนาคารพาณิชย์ตามที่กระทรวงการคลังกำหนดดังนี้๑๗.๑ ส่วนกลาง ให้เปิดบัญชี ๒ บัญชี คือ(๑) บัญชีสะสมทรัพย์ ใช้ชื่อบัญชีว่า เงินกองทุนทดแทนผู้ประสบภัยบัญชีที่ ๑ เพื่อรับเงินตามข้อ ๖ เข้ากองทุนและเพื่อโอนเข้าบัญชี เงินกองทุนทดแทนผู้ประสบภัย บัญชีที่ ๒และหรือเพื่อโอนเข้าบัญชี เงินกองทุนทดแทนผู้ประสบภัยจังหวัด....บัญชีที่ ๑(๒) บัญชีกระแสรายวัน ใช้ชื่อบัญชีว่า เงินกองทุนทดแทนผู้ประสบภัยบัญชีที่ ๒ เพื่อจ่ายตามข้อ ๑๐๑๗.๒ ส่วนภูมิภาค ให้เปิดบัญชี ๓ บัญชี คือ(๑) บัญชีสะสมทรัพย์ ให้ชื่อบัญชี เงินกองทุนทดแทนผู้ประสบภัยจังหวัด......บัญชีที่๑ เพื่อรับโอนเงินจากบัญชี เงินกองทุนทดแทนผู้ประสบภัยบัญชีที่ ๑ และเพื่อโอนเงินเข้าบัญชี เงินกองทุนทดแทนผู้ประสบภัยจังหวัด.....บัญชีที่ ๒(๒) บัญชีกระแสรายวัน ใช้ชื่อบัญชีว่า เงินกองทุนทดแทนผู้ประสบภัยจังหวัด.....บัญชีที่ ๒ เพื่อจ่ายตามข้อ ๑๐(๓) บัญชีสะสมทรัพย์ ใช้ชื่อบัญชีว่า เงินกองทุนทดแทนผู้ประสบภัยจังหวัด......บัญชีที่ ๓ เพื่อรับเงินตามข้อ ๖ (๔) (๕) (๖) (๗) และ (๘)และเพื่อโอนเข้าบัญชี เงินกองทุนทดแทนผู้ประสบภัย บัญชีที่ ๑ห้ามหักไว้เพื่อการใด ๆ ทั้งสิ้นข้อ ๑๘บรรดาเงินรายรับทั้งปวงของกองทุนที่สำนักงานกองทุนทดแทนผู้ประสบภัยหรือสำนักงานกองทุนทดแทนผู้ประสบภัยจังหวัดได้รับตามพระราชบัญญัติคุ้มครองผู้ประสบภัยจากรถ พ.ศ. ๒๕๓๕ มาตรา ๓๓ให้นำส่งเข้าบัญชีเงินฝาก เงินกองทุนทดแทนผู้ประสบภัยบัญชีที่ ๑ หรือบัญชีเงินฝาก เงินกองทุนทดแทนผู้ประสบภัยจังหวัด...... บัญชีที่ ๓ แล้วแต่กรณีทั้งสิ้นจะหักไว้เพื่อการใด ๆ ไม่ได้ภายในวันที่รับเงิน หรืออย่างช้าภายในวันทำการถัดไปสำหรับในส่วนภูมิภาคเมื่อนำเงินเข้าบัญชีเงินฝาก กองทุนทดแทนผู้ประสบภัยจังหวัด.....บัญชีที่ ๓ แล้ว ให้โอนเงินดังกล่าวเข้าบัญชี เงินกองทุนทดแทนผู้ประสบภัยบัญชีที่ ๑ ภายใน ๓ วันทำการหากวันใดมีการรับเงินเกินกว่าจำนวน ๑๐,๐๐๐ บาทให้นำเข้าบัญชี เงินกองทุนทดแทนผู้ประสบภัย บัญชีที่ ๑ภายในวันที่รับเงินนั้น หรืออย่างช้าภายในวันทำการถัดไปข้อ ๑๙ให้สำนักงานมีเงินสดเพื่อทดรองจ่ายภายในวงเงินตามที่อธิบดีกำหนดโดยเบิกเงินจากบัญชีเงินกองทุนทดแทนผู้ประสบภัย บัญชีที่ ๒หรือบัญชี เงินกองทุนทดแทนผู้ประสบภัยจังหวัด..... บัญชีที่๒หมวดที่๕การบัญชี ข้อ ๒๐ ระบบบัญชีของกองทุน ให้จัดทำตามระบบบัญชีที่ได้รับความเห็นชอบจากกระทรวงการคลังการปิดบัญชีให้กระทำปีละครั้งตามปีปฏิทินและให้จัดทำงบการเงินของกองทุนพร้อมรายละเอียดประกอบส่งสำนักงานตรวจเงินแผ่นดินตรวจสอบภายใน ๑๒๐ วันนับแต่วันสิ้นปีบัญชี และเสนอรัฐมนตรีว่าการกระทรวงพาณิชย์เพื่อทราบ เมื่อสำนักงานตรวจเงินแผ่นดินตรวจสอบรับรองแล้วให้ส่งงบการเงินดังกล่าวให้กรมบัญชีกลางเพื่อทราบทุกสิ้นเดือนให้สำนักงานกองทุนทดแทนผู้ประสบภัยจังหวัด ทำรายงานการรับจ่ายเงินพร้อมเอกสารส่งให้สำนักงานกองทุนทดแทนผู้ประสบภัย กรมการประกันภัย ภายในวันที่ ๑๕ของเดือนถัดไปข้อ ๒๑ ให้มีการตรวจสอบเกี่ยวกับการดำเนินงานการเงินและการบัญชีของกองทุนนี้และรายงานผลการตรวจสอบให้นายทะเบียนทราบอย่างน้อยปีละครั้งหมวดที่๖เบ็ดเตล็ด ข้อ ๒๒ในกรณีที่ไม่อาจปฏิบัติตามข้อกำหนดใดในระเบียบนี้ให้ขอทำความตกลงกับกระทรวงการคลังข้อ ๒๓วิธีปฏิบัติอื่นใดนอกจากที่กำหนดไว้แล้วในระเบียบนี้ให้ปฏิบัติตามระเบียบแบบแผนของทางราชการโดยอนุโลมประกาศณ วันที่ ๔ พฤศจิกายน พ.ศ. ๒๕๓๕อุทัย พิมพ์ใจชนรัฐมนตรีว่าการกระทรวงพาณิชย์พรพิมล/แก้ไข๑๒ ก.ค.๒๕๔๔นันทพล/ปรับปรุง๘ธันวาคม ๒๕๔๙[๑]ราชกิจจานุเบกษา.เล่ม ๑๐๙/ตอนที่ ๑๑๓/หน้า ๑/๑๒ พฤศจิกายน ๒๕๓๕